**ДОПУНСКИ МЕТЕОРОЛОШКИ и ХИДРОЛОШКИ БИЛТЕН**

**ДАТУМ И ВРИЈЕМЕ (ЛОК.) 15.05.2023. (10.00)**

**Упозорење за ЗАПАД КРАЈИНЕ: Нове обилне падавине у периоду од 15. до 17.05.2023.**

**ЗАПАД КРАЈИНЕ:** У претходна два дана 13. и 14. маја било је обилних падавина на западу где је пала количина падавина мало мања од мјесечног просјека. Највише кише (до 13.05. до 15.05. у 8 часова) пало је **у Новом Граду и Приједору: 86,6 mm и 80 mm кише (просјек за мај мјесец износи 95 mm)**. Ове количине падавина су узроковале нагле порасте водостаја ријека у сливу Уне и Сане као и активирање бујичних водотока, клизишта и излијевања оборинских вода.

У понедељак 15.05. у првом дијелу дана биће суво, а током поподнева почиње нова киша која ће јачати ноћас и сутра у уторак 16.05. током дана. Падавине ће ослабити сутра увече и у ноћи ка сриједи, а у сриједу 17.05. се очекује поново киша и пљускови са грмљавином.

**Од понедељка поподне до уторка увече (15-16.05.) на западу се очекује од 40 до 80 mm кише, на крајњем западу и до 100 mm кише, а 17.05. додатних 20 до 50 mm.**

**Усљед обилних падавина на сливу ријека Уне и Сане у претходном периоду, тло је засићено водом а водостаји су у домену средње високих вода. Нове падавине у наредном периоду изазваће додатан пораст водостаја на цијелом сливу Уне и Сане. Јаке падавине у кратком временском периоду могу изазвати појаву и излијевање бујичних водотока и урбаних поплава.**

Дежурни синоптичар: Милица Ђорђевић

Дежурни у хирологији: Саша Марић